钦定古今图书集成/历象汇编/乾象典/第015卷 > 云笈七签 > 阴阳五行论
## 钦定古今图书集成/历象汇编/乾象典/第015卷 > 云笈七签 > 阴阳五行论

“阴潜阳内，阳伏阴中，阴得阳蒸，故能上升，阳得阴制，
故能下降。”阳蒸阴以息气，阴凝阳以澄精，日月升降，
乾坤交泰，而万化成焉。阴阳自少至老，而分为五行，
少阳成木，老阳成火，少阴成金，老阴成水，参而和之，
而成夫妇。火性炎蒸，木性刚直，金性坚刚，水性润滋，
土性和柔，故木以发之，火以化之，水以滋之，土以和
之，金以劲之，故得品物成焉。五胜者，皆以生我为利，
克彼为用，利用相乘，故有成败。《经》云：“五行相克，万物
悉可全。”云动静者，终始之道；聚散者，化生之门也。阳
其动乎，阴其处乎，动以生之，静以息之，纯阳不生，纯
阴不成，阴阳更用，昼夜相资。昼日行阳，夜月行阴，阳
养于阴，阴发于阳，而明生焉。阳和气者，发于春，王于
夏，收于秋，藏于冬。九地之下反有阳，九天之上反有
阴，故《十一月卦辞》云：“复，其见天地之心乎？”阳在下也，
阳伏地内，潜静之时，故见天心。其在人也，肾藏于阳，
脑潜于阴。及其老也，和气不足，阴阳将散，则堤上升阴下降，故脑热而肾冷。肾无阳气则脚无力，脑无阴
气则眼目不明，故阴“阳不交，万物不成。纯阳亢极，则
日月无光，草木以之焦枯。纯阴滞畜，则霖雨淫霔，水
淹以之漂荡。故阴阳相磨，天地相荡。震而为雷，击而
为电，鼓而为风，结而为雹，蒸而为云雾，溢而为雨露，
凝而为霜雪，和气为民人，偏气为禽兽，杂气为草木，
烦气为虫鱼。